smcproject/ml-wiki-sentences huggingface dataset:
അവലംബം പുറം കണ്ണികൾ മറിയം മുക്ക് ഇന്റർനെറ്റ് മൂവി ഡാറ്റാബേസിൽ മറിയം മുക്ക് ഫേസ്‌ബുക്കിൽ ചിത്രം കാണുക
മറിയം മുക്ക്
മറിയം ലസ്റ്റ്ബർഗ് ഇംഗ്ലീഷ് വിലാസം https://ml.wikipedia.org/wiki/Maryam_Lustberg
ഒരു അമേരിക്കൻ ബ്രെസ്റ്റ് ഓങ്കോളജിസ്റ്റാണ് മറിയം ബെഹെഷ്തി ലസ്റ്റ്ബർഗ്.
മറിയം സ്മൈലോ കാൻസർ ഹോസ്പിറ്റലിലെ ബ്രെസ്റ്റ് സെന്റർ ഡയറക്ടറും യേൽ കാൻസർ സെന്ററിലെ ബ്രെസ്റ്റ് മെഡിക്കൽ ഓങ്കോളജി മേധാവിയുമാണ്.
ലസ്റ്റ്ബെർഗ് മുമ്പ് ഒഹായോ സ്‌റ്റേറ്റിലെ സമഗ്ര കാൻസർ സെന്ററിൽ മെഡിക്കൽ ഡയറക്‌ടർ ഓഫ് സപ്പോർട്ടീവ് കെയറായും, മൾട്ടിനാഷണൽ അസോസിയേഷൻ ഓഫ് സപ്പോർട്ടീവ് കെയർ ഇൻ കാൻസർ പ്രസിഡന്റായും സേവനമനുഷ്ഠിച്ചിട്ടുണ്ട്.
ജേണൽ ഓഫ് ക്യാൻസർ സർവൈവർഷിപ്പ് എന്ന പേരിൽ ക്യാൻസറിനെ അതിജീവിച്ചവരുമായി ബന്ധപ്പെട്ട് ഓങ്കോളജി നഴ്‌സിംഗ് കവർ ചെയ്യുന്ന പിയർ-റിവ്യൂഡ് മെഡിക്കൽ ജേണലിന്റെ അസോസിയേറ്റ് എഡിറ്റർ കൂടിയാണ് അവർ.
ലസ്റ്റ്ബെർഗ് ജനിച്ചത് ഇറാനിലാണ്.
എന്നാൽ 10-ാം വയസ്സിൽ കുടുംബത്തോടൊപ്പം മേരിലാൻഡിലേക്ക് താമസം മാറി.
അവർ ബിരുദത്തിനായി മേരിലാൻഡ് സർവകലാശാലയിൽ ചേർന്നു.
അവിടെ ബയോകെമിസ്ട്രിയിലും ഇംഗ്ലീഷിലും ഡബിൾ മേജർ പൂർത്തിയാക്കി.
എൻസിഐയിൽ ഗവേഷണ റൊട്ടേഷൻ പൂർത്തിയാക്കിയ ശേഷം അവർ ഒടുവിൽ വൈദ്യശാസ്ത്രം തിരഞ്ഞെടുക്കാൻ തീരുമാനിച്ചു.
അവിടെ നിന്ന്, ലസ്റ്റ്ബർഗ് യൂണിവേഴ്സിറ്റി ഓഫ് മേരിലാൻഡ് സ്കൂൾ ഓഫ് മെഡിസിനിൽ നിന്ന് മെഡിക്കൽ ബിരുദം നേടി.
ഒഹായോ സ്റ്റേറ്റ് യൂണിവേഴ്സിറ്റി വെക്സ്നർ മെഡിക്കൽ സെന്ററിൽ ഹെമറ്റോളജി/ഓങ്കോളജിയിൽ ഫെലോഷിപ്പ് പൂർത്തിയാക്കി.
അവരുടെ താമസത്തിന്റെ അവസാന വർഷത്തിൽ, അവർ തന്റെ പ്രതിശ്രുത വരനെ വിവാഹം കഴിക്കുകയും അവരെ ഒഹായോ സ്റ്റേറ്റ് യൂണിവേഴ്സിറ്റിയിൽ (OSU) റിക്രൂട്ട് ചെയ്യുകയും ചെയ്തു.
അവലംബം External links മറിയം ലസ്റ്റ്ബർഗ് publications indexed by Google Scholar
മറിയത്തിന്റെ വിമലഹൃദയത്തിന്റെ തിരുനാൾ ഇംഗ്ലീഷ് വിലാസം https://ml.wikipedia.org/wiki/Immaculate_Heart_of_Mary ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
ഈ ലേഖനം  2011 നവംബർ മുതൽ പ്രത്യേക നിരീക്ഷണത്തിലാണ്.
ഈശോയുടെ തിരുഹൃദയത്തിരുനാളിന്റെ പിറ്റേദിവസം ശനിയാഴ്ച മറിയത്തിന്റെ വിമലഹൃദയത്തിന്റെ തിരുനാൾ തിരുസ്സഭ കൊണ്ടാടുന്നു .
വിശുദ്ധ ജോൺ യൂഡ്സ് സ്ഥാപിച്ച ഈശോയുടേയും മറിയത്തിന്റേയും സഭയിലാണ് 1648-ൽ ആദ്യമായി ഈ തിരുനാൾ ആചരിച്ചത് .
ഫാത്തിമായിൽ ദൈവമാതാവു ലൂസിക്കു പ്രത്യക്ഷപ്പെട്ടപ്പോൾ തന്റെ വിമലഹൃദയത്തോടുള്ള ഭക്തിയുടെ ആവശ്യകതയും വെളിപ്പെടുത്തി .1942 മെയ് 13ന് പന്ത്രണ്ടാം പീയൂസ് മാർപ്പാപ്പാ റഷ്യ ഉൾപ്പെടെ ലോകത്തെ മുഴുവനായും മറിയത്തിന്റെ വിമലഹൃദയത്തിനു പ്രതിഷ്ഠിച്ചു .1942 ഡിസംബർ  8-ാം തിയതി പരിശുദ്ധ പിതാവ് പ്രതിഷ്ഠ നവീകരിച്ചു .1945 മുതൽ മറിയത്തിന്റെ വിമലഹൃദയത്തിന്റെ തിരുനാൾ സാർവ്വത്രിക സഭയിൽ ആചരിക്കുന്നു .
മറിയക്കുട്ടി (നോവൽ)
മറിയക്കുട്ടി എന്ന നോവൽ, പ്രശസ്ത സാഹിത്യകാരനായിരുന്ന മുട്ടത്തു വർക്കി രചിച്ച ഒരു ജനപ്രിയ നോവലായിരുന്നു.
1957 രചിക്കുകയും അതേ വർഷംതന്നെ പ്രസിദ്ധീകിരിക്കപ്പെടുകയും ചെയ്ത ഈ നോവലിന്റെ പ്രസാധകർ കോട്ടയത്തെ കൈരളി മുദ്രാലയമായിരുന്നു.
മുട്ടത്തുവർക്കിയുടെ ഈ നോവലിന്റെ ചലച്ചിത്ര ഭാഷ്യം 1958 ൽ ഇതേപേരിൽ പി. സുബ്രഹ്മണ്യം സംവിധാനം ചെയ്ത് പുറത്തിറങ്ങിയിരുന്നു.
പ്രേംനസീർ , മിസ്.
കുമാരി, മുത്തയ്യ എന്നിവരാണ് ഈ നോവലിന്റെ ചലച്ചിത്രരൂപത്തിൽ അഭിനയിച്ചത്.
ഗ്രാമത്തിന്റെ വിശുദ്ധിയും ലാവണ്യവും കുസൃതികളും കൈമുതലായുള്ള പതിനാറുകാരിയായ  ഗ്രാമീണ പെൺകുട്ടിയായ മറിയക്കുട്ടിയുടെയും  അവളുടെ ഹൃദയത്തിൽ കൂടുകൂട്ടിയ ഇരുപത്തൊന്നു വയസുകാരനായ കറുമ്പൻ ചാക്കോയുടെയും പ്രണയമാണ് ഈ നോവലിൽ മുട്ടത്തുവർക്കി ഈ നോവലിലൂടെ പറയുന്നത്.
ഒരു പ്രണയകഥ എന്നതിനൊപ്പം ജന്മിത്തത്തിനെതിരായ കർഷത്തൊഴിലാളികളുടെ മുന്നേറ്റവും ഈ നോവലിന്റെ പ്രമേയമായിവരുന്നു.
നാട്ടുമ്പുറത്തെ ഒരു പ്രമുഖവ്യക്തിയായ കോരച്ചേട്ടന്റെ മകളാണ് മറിയക്കുട്ടി എന്ന യുവതി.
ഒരിക്കൽ കുറുവച്ചൻ എന്നയാൾ വഴിതെറ്റി അവരുടെ വീട്ടിലെത്തുന്നു.
കോരച്ചേട്ടൻ അയാളെ യഥാവിധി സൽക്കരിക്കുന്നു.
കോരച്ചേട്ടന്റെ മകളായ മറിയക്കുട്ടിയെ കാണാനിടവന്ന കുറുവച്ചൻ അവളെ തന്റെ മകൻ പാപ്പച്ചന് അനുയോജ്യയാണെന്നു കണ്ട് അവളെ വിവാഹം കഴിച്ചുകൊടുക്കുവാൻ താൽപര്യപ്പെടുന്നു.
തറവാട്ടുകാരനും സമ്പന്നനായ കുറുവച്ചനുമായുളള ബന്ധത്തിന് കോരച്ചേട്ടനും സമ്മതമായിരുന്നു.
ഭാര്യ അച്ചാമ്മയുമായി അയാൾ ഇതെക്കുറിച്ചു വിശദമായി സംസാരിച്ചു.
എന്നാൽ മറിയക്കുട്ടി തന്റെ ബാല്യകാല സുഹൃത്തായ ചാക്കോയുമായി പ്രണയത്തിലായിരുന്നു.
ഇത് കുടുബത്തിൽ അറയാം.
പ്രദേശത്തെ പ്രമാണിയായ നീറുംകൂട്ടിൽ മാർക്കോ മുതലാളിയുമായി ചാക്കോ നിതാന്തശത്രുതയിലായിരുന്നു.
നാട്ടിലെ ഏത് അനീതിക്കെതിരെയും ചാക്കോ ഉറക്കെ ശബ്ദമുയർത്തിയിരുന്നു.
വിവാഹാലോചനയുടെ കാര്യം ചാക്കോയെ അറിയിച്ചു.
മനസ്സില്ലാമനസോടെ അയാൾ സമ്മതംമൂളി.
എന്നാൽ മകളുടെ ഭാവിവരനായ പാപ്പച്ചൻ നിരവധി ദുഃശ്ശീലങ്ങളുടെ ഉടമയാണെന്ന കാര്യം അയാൾക്കറിയില്ലായിരുന്നു.
ഒരു നഴ്സായ ബിയാട്രീസുമായി പാപ്പച്ചന് രഹസ്യബന്ധമുണ്ടായിരുന്നു.
പെണ്ണുകാണൽ ചടങ്ങിനുശേഷം മറിയക്കുട്ടിയുടെ അയലത്തുകാരി ചിച്ചിലി അപവാദം പ്രചരിപ്പിക്കുകയും വിവാഹം അനിശ്ചിതത്വത്തിലാകുകയും ചെയ്തു.
നിരവധി എതിർ‌പ്പുകളുണ്ടായെങ്കിലും അവസാനം മറിയക്കുട്ടിയുടെ പാപ്പച്ചനുമായുളള വിവാഹം നടന്നു.
എന്നാൽ മറിയക്കുട്ടിയുടെ മനസ്സിൽ ചാക്കോ അപ്പോഴും നിറഞ്ഞുനിന്നു.
വിവാഹത്തിനു ശേഷവും പാപ്പച്ചൻ തന്റെ കുത്തഴിഞ്ഞ ജീവിതം തുടരുകയും മറിയക്കുട്ടി തീരെ അവഗണിക്കപ്പെടുകയും ചെയ്തു.
ഇതിനിടെ മാർക്കോ മുതലാളി, ചാക്കോയെ ഒരു കൊലക്കേസിൽ കുടുക്കുകയും അയാൾ ജയിലിലടക്കപ്പെടുകയും ചെയ്തു.
എന്നാൽ തന്റെ നിരപരാധിത്വം ബോധ്യപ്പെടുത്തിയ ചാക്കോ താമസിയാതെതന്നെ ജയിൽമോചിതനാകുകയും അനീതിക്കും അക്രമങ്ങൾക്കുമെതിരേ കൂടുതൽ ഉറക്കെ ശബ്ദിക്കുകയും സമ്പന്നവർഗ്ഗത്തിനാകെ ഭീഷണിയുയർത്തുകയും ചെയ്തു.
ചാക്കോയിലൂടെ വിപ്ലവകരമായ മാറ്റങ്ങൾ ഗ്രാമത്തിലെത്തി.
ഇടയ്ക്ക് മാർക്കോ മുതലാളിയ്ക്കു മനം മാറ്റമുണ്ടായി അനുരഞ്ജനത്തിന്റെ പാതയിലേയ്ക്കു തിരിയുകയും തന്റെ മകളെ ചാക്കോയ്ക്കു വിവാഹം കഴിച്ചു കൊടുക്കാമെന്ന നിലവരെ കാര്യങ്ങളെത്തിച്ചേരുകയും ചെയ്തു.
ഇതിനിടെ ബിയാട്രീസുമായുള്ള പാപ്പച്ചന്റെ രഹസ്യബന്ധം മറിയക്കുട്ടിയുടെ ചെവിയിലെത്തി.
പാപ്പച്ചന്റെ സ്വഭാവം അനുനിമിഷം വഷളായിക്കൊണ്ടിരുന്നു.
കൂടുതൽ പണത്തിനായി കാമുകിയായി ബിയാട്രീസിനെ പാപ്പച്ചൻ ബുദ്ധിമുട്ടിച്ചുകൊണ്ടേയിരുന്നു.
ഇത് അവസാനം കയ്യേറ്റത്തിൽവരെ എത്തിച്ചേരുകയും നാട്ടുകരുടെ ഇടപെടലുണ്ടാകുകയും ചെയ്തു.
അയാൾ പണത്തിനായി വസ്തുക്കൾ ഓരോന്നായി വിറ്റുതുലച്ചുകൊണ്ടിരുന്നു.
താമസിയാതെ ഒരു കാറപകടത്തിൽപ്പെട്ട് പാപ്പച്ചൻ കൊല്ലപ്പെടുന്നു.
ഇതിനടെ മറിയക്കുട്ടിയ്ക്ക് ഒരു കുഞ്ഞു ജനിച്ചിരുന്നു.
താമസിയാതെ ആ കുഞ്ഞു മരണപ്പെടുകയും മറിയക്കുട്ടി ദുഃഖിതയും രോഗിണിയുമായിത്തീർന്നു.
അവൾ വീട്ടീലെ വടക്കേ മുറിയിൽ കാരാഗ്രഹത്തിലെന്നതുപോലെ കഴിഞ്ഞു.
കാലം മുന്നോട്ടു പോയതോടെ മറിയക്കുട്ടിയുടെ അസുഖങ്ങൾ ഭേദമാകുകയും അവൾ പള്ളിയിൽ പോയിത്തുടങ്ങുകയും ചെയ്തു.
പാപ്പച്ചനെ വഴിവിട്ട ജീവിതത്തിലേയ്ക്കു നയിച്ചിരുന്ന പൊന്നപ്പൻ എന്നയാൾ മറിയക്കുട്ടിയുടെ വീട്ടിൽ എത്തിച്ചേരുകയും ആ വീടും പറമ്പും ഈടുവച്ച് പാപ്പച്ചൻ പണം വാങ്ങിയിരുന്ന കാര്യ അറിയിക്കുകയും ചെയ്തു.
വാങ്ങിയ ഈടിനു പകരമായി അയാൾ മറിയക്കുട്ടിയോട് ഒപ്പം വരുവാൻ ആവശ്യപ്പെടുകയും ഈ ആവശ്യം തിരസ്കരിച്ചതിന്റെ പേരിൽതാമസിച്ചിരുന്ന വീട്ടിൽനിന്ന്  അവളെ ഇറക്കിവിടുകയും ചെയ്തു.
മറിയക്കുട്ടി വളരെ ദുരെയുള്ള ഒരു ബന്ധുവീട്ടിൽ അഭയം പ്രാപിച്ചു.
അവിടെവച്ച് യാദൃച്ഛികമായി പഴയ കാമുകനായ ചാക്കോയുമായി കണ്ടുമുട്ടാനിടവരുകയും അയാൾ മറിയക്കുട്ടിയെ ജീവിതസഖിയായി സ്വീകരിക്കുകയും ചെയ്യുന്നതോടെ നോവൽ അവസാനിക്കുന്നു.
മണ്ടേല ഹൌസ്
നെൽസൺ മണ്ടേല ദേശീയ മ്യൂസിയമാണ് മണ്ടേല ഹൌസ് എന്നപേരിലറിയപ്പെടുന്നത്.
ഇതിന്റ വിലാസം വിലകസി സ്ട്രീറ്റ്, ഒർലാന്റോ വെസ്റ്റ്, സൊവേറ്റോ , ദക്ഷിണാഫ്രിക്ക എന്നതാണ്.
ഇവിടെയാണ് നെൽസൺ മണ്ടേല 1946 മുതൽ 1962 വരെ ജീവിച്ചിരുന്നത്.
വിലകസി ൻഗകനെ തെരുവുകളുടെ മൂലയിലാണ് ഈ വസതി.
ടുട്ടുഹൌസിൽനിന്നും കുറച്ചുദൂരം മുന്നോട്ടുപോയാൽ മണ്ടേല ഹൌസിലെത്താം.
ആർച്ച് ബിഷപ്പ് എമെരിറ്റസ് ഡെസ്മണ്ട് ടുട്ടുവിന്റെ വീടാണ് ടുട്ടു ഹൌസ്.
1997 സെപ്തംബർ 1 ന് മണ്ടേല ഈ വീട് സൊവെറ്റോ ഹെരിറ്റേജ് ട്രസ്റ്റിന് (മണ്ടേലയാണ് ഈ ട്രസ്റ്റിന്റെ സ്ഥാപകൻ) ഒരു മ്യൂസിയം നടത്തുന്നതിന് കൈമാറി
1999 ൽ ഇത് ദേശീയ പൈതൃക സ്ഥാനമായി പ്രഖ്യാപിച്ചു.
Features Mandela House
1945 ൽ പണിത ചുടുകട്ടകൊണ്ട് നിർമ്മിച്ച ഒറ്റനില വീടാണിത്.
ചുമരിൽ അനേകം വെടിയുണ്ടയുടെ തുളകളുണ്ട്.
ഇവ മൊളോട്ടോവ് കോക്ടെയിൽസിലെ ആക്രമണത്തിന്റെ ഭാഗമായി ഉണ്ടായതാണ്.
ആക്രമണത്തിന്റെ വിവിധ പാടുകളും ഇവിടെയുണ്ട്.
നെൽസൺമണ്ടേലക്ക് നൽകിയ വിവിധ ഉപഹാരങ്ങളും ഫോട്ടോഗ്രാഫുകളും ലോക ചാമ്പ്യൻഷിപ്പ് ബെൽറ്റും ഇവിടെയുണ്ട്.
ഈ ബെൽറ്റ് ഷുഗർ റേ ലിയോനാർഡ് മണ്ടേലക്ക് നൽകിയതാണ്.
2009 മുതൽ ഇവിടെ ഒരു സന്ദർശക ഗ്യാലറിയും മ്യൂസിയവും പ്രവർത്തിക്കുന്നു.
അവലംബങ്ങൾ പുറത്തേക്കുള്ള കണ്ണികൾ Mandela House Archived 2018-08-28 at the Wayback Machine .
മണ്ട്രിവ ലിനക്സ് ഇംഗ്ലീഷ് വിലാസം https://ml.wikipedia.org/wiki/Mandriva_Linux
മണ്ട്രിവ ലിനക്സ് ഒരു ഫ്രെഞ്ച് ലിനക്സ് വിതരണം ആണ്‌.
മണ്ട്രിവ എസ് എ എന്ന പാരീസ് ആസ്ഥാനം ആയ കമ്പനി ആണ്‌ ഇത് ഇറക്കിയിരിക്കുന്നത്.
ആർ.പി.എം. പാക്കേജ് മാനേജർ ആണ്‌ ഇതിലുപയോഗിച്ചിരിക്കുന്ന പാക്കേജ് മാനേജർ ചരിത്രം
മണ്ട്രിവ ലിനക്സിന്റെ ആദ്യ പതിപ്പ് പുറത്തു വന്നത് Red Hat Linux (version 5.1) and KDE (version 1.0) നെ ആശ്രയിച്ച് 1998 ൽ ആണ്.
എന്നാൽ ഇപ്പോൾ അത് ആദ്യ പതിപ്പിൽ നിന്നും ധാരാളമായി വ്യതിചലിച്ച് സ്വന്തം ഉപകരണങ്ങളും പ്രത്യേകിച്ച് ഉപയോക്താവിൻ അതിന്റെ ഉപയോഗം എളുപ്പമാക്കത്തക്ക വിധത്തിലുള്ളതായി മാറി ക്കഴിഞ്ഞു.
പുതിയ ഉപയോക്താക്കളുടെ സൌകര്യത്തിനു വേണ്ടിയുള്ള ഒരു ഓപ്പറേറ്റിംഗ് സിസ്റ്റം എന്ന ലക്ഷ്യത്തിലധിഷ്ഠിതമായി Gaël Duval ആണ് ഇത് രൂപപ്പെടുത്തിയത്.
ഇദ്ദേഹം മാൻഡ്രേക്ക്സോഫ്ട് എന്ന കമ്പനിയുടെ സഹ സ്ഥാപകൻ കൂടിയാണ്.
പ്രത്യേകതകൾ ഇൻസ്റ്റലേഷൻ കൺട്രോൾ അഡ്മിനിസ്ട്രേഷൻ
Mandriva Control Center എന്നറിയപ്പെടുന്ന സംവിധാനം ഈ പതിപ്പിന്റെ ഉപയോഗം ലളിതമാക്കുന്നു.
ഡെസ്ക്ക്ടോപ്
KDEയും GNOMEഉം ആണ് പ്രധാനമായി ഉപയോഗിക്കുന്ന ഡെസ്ക്ക്ടോപ് പണിയിടങ്ങൾ.
എന്നാൽ Xfce , twimപോലുള്ളവയും ലഭ്യമാണ്.
തീംസ് 1 2
മണ്ടർ, സുരിനാം ഇംഗ്ലീഷ് വിലാസം https://ml.wikipedia.org/wiki/Munder,_Suriname
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് മണ്ടർ .2012 ലെ സെൻസസിലെ ഇവിടത്തെ ജനസംഖ്യ 17,234 ആണ്.
മണ്ടേല ദിനം ഇംഗ്ലീഷ് വിലാസം https://ml.wikipedia.org/wiki/Mandela_Day
നെൽസൺ മണ്ടേലയുടെ ബഹുമാനാർത്ഥം ആഘോഷിക്കുന്ന ഒരു അന്താരാഷ്ട്രദിനമാണ് മണ്ടേല ദിനം അല്ലെങ്കിൽ നെൽസൺ മണ്ടേല ദിനം .
മണ്ടേലയുടെ ജന്മദിനമായ ജൂലായ് 18 നാണ് മണ്ടേലദിനം ആഘോഷിക്കുന്നത് .
2009 ലാണ് യുണൈറ്റഡ് നേഷൻസ് ഇത് ഔദ്യോഗികമായി ആഘോഷിച്ചുതുടങ്ങിയത്.
യുണൈറ്റഡ് നേഷൻസ് 2010 ജൂലായ് 18 നാണ് ആദ്യ മണ്ടേലദിനം ആഘോഷിച്ചത് .
മറ്റു ഗ്രൂപ്പുകൾ 18 ജൂലായ് 2009 മുതൽ ഈ ദിനം ആഘോഷിച്ചുതുടങ്ങി.
2009 ഏപ്രിൽ 27 ന് നെൽസൺ മണ്ടേല ഫൗണ്ടേഷനും 46664 കൺസേർട്ട്സും മണ്ടേല ദിനത്തിൽ പങ്കുചേരാനായി ആഗോള സമൂഹത്തിന് ആഹ്വാനം നൽകി.
മണ്ടേല ദിനം ഒരു പൊതു ഒഴിവുദിനമല്ല.
ഇത് ദക്ഷിണാഫ്രിക്കയുടെ മുൻപ്രസിഡന്റിന്റെ ബഹുമാനാർത്ഥം അദ്ദേഹത്തിന്റെ ചിന്തകളും മൂല്യങ്ങളും ഉയർത്തിപ്പിടിക്കാനായി ആഘോഷിക്കുന്ന ദിനമാണ്.
സമൂഹത്തിന് സേവനം ചെയ്തുകൊണ്ടാണ് ഈ ദിനം ആഘോഷിക്കുന്നത്.
ആഗോളമായി പ്രവർത്തിക്കാനുള്ള ആഹ്വാനമാണ് മണ്ടേലദിനം മുന്നോട്ടുവയ്ക്കുന്നത്.
ഓരോ മനുഷ്യനും ലോകം മാറ്റിമറിക്കാനുള്ള ശക്തിയുണ്ടെന്നും ഒരു പ്രഭാവം ഉണ്ടാക്കാമെന്നുമുള്ള ആശയമാണ് മണ്ടേല ദിനം മുന്നോട്ടുവയ്ക്കുന്നത്.
മണ്ടേലയ്ക്ക് സ്‌നേഹപൂർവം വിന്നി
പി.എം. ആന്റണി രചിച്ച നാടകമാണ് മണ്ടേലയ്ക്ക് സ്‌നേഹപൂർവം വിന്നി .
1992-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
മണ്ട്രോത്തുരുത്ത് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Munroeisland
പി.എസ്. മനു സംവിധാനം ചെയ്ത മലയാളചലച്ചിത്രമാണ് മണ്ട്രോത്തുരുത്ത് .
കൊല്ലം ജില്ലയിലെ കുണ്ടറയ്ക്ക് സമീപം അഷ്ടമുടിക്കായലും കല്ലടയാറും കൊണ്ട് ചുറ്റപ്പെട്ടു കിടക്കുന്ന
മൺറോതുരുത്ത് ദ്വീപിലാണ് ഈ സിനിമ ഷൂട്ട് ചെയ്തിരിക്കുന്നത്.
ഇന്ദ്രൻസ്, അലൻസിയർ ലേ ലോപ്പസ്, ജേസൺ ചാക്കോ, അഭിജാ ശിവകല, അനിൽ നെടുമങ്ങാട് എന്നിവരാണ് ചിത്രത്തിലെ മറ്റ് അഭിനേതാക്കൾ.
കഥാ ചുരുക്കം
ഒരു തുരുത്തിൽ ഏകാന്തനായി ജീവിക്കേണ്ടി വരുന്ന ഒരു പിതാവിന്റെ മാനസിക വ്യഥകളാണ് ഈ ചിത്രത്തിന്റെ കേന്ദ്ര പ്രമേയം.
മുത്തശ്ശനോടൊത്ത് കഴിയാനായി  കേശുവും അവന്റെ അച്ഛനും മണ്ട്രോത്തുരുത്തിൽ എത്തുന്നു.
വിചിത്ര സ്വഭാവ സവിശേഷതകൾ പ്രകടിപ്പിക്കുന്ന കേശുവിനെ മാനസികാരോഗ്യകേന്ദ്രത്തിലാക്കാനുള്ള അച്ഛന്റെ തീരുമാന്തെ മുത്തശ്ശൻ എതിർക്കുന്നു.
കേശുവിനെ മുത്തശ്ശൻ കൂടെ നിർത്തി ജീവിതം കാണിച്ചുകൊടുക്കാൻ ശ്രമിക്കുന്നതും തടർന്ന് അനുഭവിക്കേണ്ടിവരുന്ന സംഘർഷങ്ങളുമാണ് ചിത്രം അനാവരണം ചെയ്യുന്നത്.
പുരസ്കാരങ്ങൾ മികച്ച നവാഗത സംവിധായകനുള്ള അരവിന്ദൻ പുരസ്കാരം മികച്ച മലയാള ചിത്രത്തിനുള്ള ജോൺ എബ്രഹാം പുരസ്‌കാരം മുംബൈ ചലച്ചിത്രോത്സവത്തിൽ മത്സരവിഭാഗത്തില് പ്രദർശിപ്പിച്ചു.
മണ്ട്രോത്തുരുത്ത് ഇന്റർനെറ്റ് മൂവി ഡാറ്റാബേസിൽ
മണ്ടേല: ലോങ് വാക്ക് റ്റു ഫ്രീഡം
മണ്ടേല: ലോങ് വാക്ക് റ്റു ഫ്രീഡം Mandela: Long Walk to Freedom എന്നത് 2013 ൽ പുറത്തിറങ്ങിയ ബ്രിട്ടീഷ് സൗത്ത് ആഫ്രിക്കൻ ജീവചരിത്രാഖ്യായിയായ ചലച്ചിത്രം ആണ്.
ജസ്റ്റിൻ ചാഡ്വിക്ക് സംവിധാനം ചെയ്ത ഈ ചിത്രം രചിച്ചത് വില്യം നിക്കോൾസൻ ആണ്.
ഇദ്രിസ് എൽബയും നവോമി ഹാരിസുമാണ് പ്രധാന വേഷങ്ങളിൽ.
നെൽസൺ മണ്ടേലയുടേ ആത്മകഥയായ ലോങ് വാക്ക് റ്റു ഫ്രീഡം എന്ന പുസ്തകത്തെ ആസ്പദമാക്കിയുള്ളതാണീ സിനിമ.
മണ്ഡനമിശ്രൻ ഇംഗ്ലീഷ് വിലാസം https://ml.wikipedia.org/wiki/Ma%E1%B9%87%E1%B8%8Dana_Mi%C5%9Bra ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അദ്വൈതചിന്തകനായിരുന്ന ആദിശങ്കരന്റെ നാല് പ്രധാന ശിഷ്യരിൽ ഒരുവനാണു് മണ്ഡനമിശ്രൻ എന്ന സുരേശ്വരാചാര്യർ.
ബ്രഹ്മസിദ്ധിയുടെ കർത്താവായ ഇദ്ദേഹമാണു് ശാരദാപീഠത്തിലെ ആദ്യത്തെ ആചാര്യൻ.
ബീഹാറിലെ മിഥിലയായിരുന്നു ഇദ്ദേഹത്തിന്റെ സ്വസ്ഥാനം.
കുമാരിലഭട്ടന്റെ ശിഷ്യനായ മണ്ഡനമിശ്രൻ കർമ്മമീമാംസവിശ്വാസിയായിരുന്നു.
ഇദ്ദേഹത്തെക്കണ്ട് ശങ്കരൻ വാദത്തിലേർപ്പെടാനുള്ള തന്റെ ആഗ്രഹം അറിയിച്ചു.
തോൽക്കുന്നയാൾ മറ്റെയാളുടെ തത്ത്വങ്ങളംഗീകരിച്ച് ശിഷ്യനായി മാറണമെന്നായിരുന്നു വ്യവസ്ഥ.
രേവാ നദീതീരത്തുള്ള മഹിഷ്മതി എന്ന സ്ഥലത്ത് ഇവുവരും വാദപ്രതിവാദത്തിലേർപ്പെട്ടു .
മണ്ഡനമിശ്രന്റെ ഭാര്യ ജ്ഞാനിയായ ഉഭയഭാരതിയായിരുന്നു മധ്യസ്ഥ.
ദിവസങ്ങളോളം നീണ്ടുനിന്ന  വാദപ്രതിവാദത്തിൽ മണ്ഡനമിശ്രനെ പരാജയപ്പെടുത്തി.
പിന്നീട് അദ്ദേഹത്തിന്റെ ഭാര്യ ഉമാഭാരതിയുമായും വാദപ്രതിവാദത്തിൽ ഏർപ്പെട്ട് അവരെയും തോൽപ്പിച്ചു.
അങ്ങനെ മണ്ഡനമിശ്രൻ ശങ്കരന്റെ ശിഷ്യനായി സന്ന്യാസം സ്വീകരിച്ചു.
മണ്ഡപം
മണ്ഡപം ഇന്ത്യൻ സംസ്ഥാനമായ തമിഴ്‌നാട്ടിലെ രാമനാഥപുരം ജില്ലയിലുൾപ്പെട്ട ഒരു പട്ടണമാണ്.
പ്രസിദ്ധമായ പാമ്പൻ റെയിൽവേ പാലവും വാഹന പാലവും ഈ പഞ്ചായത്ത് ടൗണിന്റെ കിഴക്ക് ഭാഗത്താണ് സ്ഥിതി ചെയ്യുന്നത്.
ഇന്ത്യയിലെ ശ്രീലങ്കൻ അഭയാർത്ഥികൾക്കുള്ള തമിഴ്‌നാട്ടിലെ ഏറ്റവും വലിയ അഭയാർത്ഥി ക്യാമ്പാണ് മണ്ഡപം.
പോളിയോ നിർമാർജനം ഇംഗ്ലീഷ് വിലാസം https://ml.wikipedia.org/wiki/Poliomyelitis_eradication
ലോകത്തിൽ നിന്നും പോളിയോമെലിറ്റസ് അഥവാ പോളിയോ നിർമാർജ്ജനം എന്ന പൊതുജനാരോഗ്യ സംരംഭം, 1998ൽ ലോകാരോഗ്യ സംഘടന , ഐക്യരാഷ്ട്രശിശുക്ഷേമസമിതി (UNICEF) , റോട്ടറി ഫൌണ്ടേഷൻ എന്നിവയുടെ നേതൃത്വത്തിൽ ആരംഭിച്ചതാണ്.
ഇത് വിജയിക്കുകയാണെങ്കിൽ  ലോകത്ത് നിന്നും  നിർമാർജ്ജനം ചെയ്യപ്പെട്ട മൂന്നാമത്തെ  രോഗമായിരിക്കും പോളിയോ.
വസൂരി (Smallpox ), കാലിവസന്ത (Rinderpest ) എന്നിവയാണ് ഇതുവരെയായി നിർമാർജ്ജനം ചെയ്യപ്പെട്ട  മറ്റു രോഗങ്ങൾ.
2011  അവസാനമായപ്പോഴേക്കും , പാകിസ്താൻ , അഫ്ഗാനിസ്താൻ , ഇന്ത്യ , നൈജീരിയ ഒഴികെ ബാക്കി എല്ലാ   രാജ്യങ്ങളും പോളിയോ വിമുക്തമായി.
2012 ൽ ഇതുവരെ ഇന്ത്യയിൽ  പോളിയോ ഉണ്ടാകാത്തതിനാൽ , ദില്ലിയിൽ നടന്ന 2012  പോളിയോ ഉച്ചകോടിയിൽ  ഇന്ത്യ പോളിയോ വിമുക്തമെന്നു ലോകാരോഗ്യ സംഘടന അംഗീകരിച്ചു.
പോളിവൈനൈൽ ക്ലോറൈഡ് ഇംഗ്ലീഷ് വിലാസം https://ml.wikipedia.org/wiki/Polyvinyl_chloride രാസവസ്തുക്കളുമായി പ്രവർത്തിക്കാത്തതുമൂലവും ഭാരം കുറവായതിനാലും വില വളരെ കുറഞ്ഞതിനാലും പ്ലംബിങ്ങിലും നഗരപ്രദേശങ്ങളിലെ മാലിന്യസംസ്ക്കരണത്തിലും പിവിസി ചെലുത്തിയ സ്വാധീനം വളരെ വലുതാണ്.
പോളിവൈനൈൽ ക്ലോറൈഡ് (ആംഗലേയം:Polyvinyl Chloride) പി.വി.സി. എന്ന ചുരുക്കപ്പേരിലാണ് കൂടുതലായി അറിയപ്പെടുന്നത്.
തീരെ കുറഞ്ഞ വിലക്ക്, വിവിധ തരങ്ങളിൽ പിപണിയിൽ സുലഭമായ  ഈ തെർമോപ്ലാസ്റ്റിക് നീർക്കുഴലുകളും  വൈദ്യുതകമ്പികളുടെ അചാലക സംരക്ഷണ കവചങ്ങളും (insulation cover) തറയിലും ഭിത്തികളിലും വിരിക്കാനുളള ഷീറ്റുകളും മറ്റനേകം വസ്തുക്കളും നിർമ്മിക്കാൻ  ഉപയോഗപ്പെടുന്നു.
നിർദ്ദിഷ്ട ഗുണ മേന്മകളുളള, അതീവ ശ്രദ്ധയോടെ ഉത്പാദിപ്പിക്കപ്പെടുന്ന മെഡിക്കൽ ഗ്രേഡ് പിവിസി ചികിത്സാരംഗത്ത് രക്തസഞ്ചികളുണ്ടാക്കാനുപയോഗപ്പെടുന്നു.
വൈനൈൽ ക്ലോറൈഡ് തന്മാത്രകൾ ഇണക്കിച്ചേർത്താണ് പിവിസി നിർമ്മിക്കുന്നത്.
സാധാരണ താപനിലയിൽ  വൈനൈൽ ക്ലോറൈഡ് വാതകരൂപത്തിലാണ്.
രാസത്വരകങ്ങളോ, ഇനീഷിയേറ്ററുകളോ ഉപയോഗിച്ച് എമൾഷനായോ ഊറിക്കൂടുന്ന കണികകളായോ  (സസ്പെൻഷൻ), പോളിമറീകരിക്കുന്നു.
എമൾഷൻ പല സന്ദർഭങ്ങളിലും  അതേപടി ഉപയോഗപ്പടുത്താം.
സസ്പെൻഷൻ പോളിമറൈസേഷനിലൂടെ കിട്ടുന്ന കണികകൾ അരിച്ചെടുത്ത ഉണക്കുന്നു.
വൈനൈൽ ക്ലോറൈഡ് തന്മാത്രകൾ ഇണക്കിച്ചേർക്കുന്ന രാസപ്രക്രിയ, പോളിമറീകരണം നടക്കുമ്പോൾ വളരെയധികം താപം ഉത്പാദിപ്പിക്കപ്പടുന്നു.
ഈ താപം അനായാസകരമായി കൈകാര്യം ചെയ്യാനാവുന്നത്  സസ്പെൻഷൻ പോളിമറൈസേഷനിലൂടെയാണ് .
The polymerisation of vinyl chloride പി.വി.സി.യുടെ തന്മാത്രാഘടന
ഉറപ്പും കാഠിന്യവുമുളള പിവിസി മയപ്പെടുത്തിയെടുക്കാനായി പ്ലാസ്റ്റിസൈസറുകളും , ചൂടും പ്രകാശവുമേറ്റ് എളുപ്പത്തിൽ വിഘടിക്കാതിരിക്കാനായി സ്റ്റെബിലൈസറുകളും ചേർക്കുന്നു.
തെർമോപ്ലാസ്റ്റിക് , തെർമോപ്ലാസ്റ്റിക് ഇലാസ്റ്റോമർ , എഞ്ചിനിയറിംഗ് പ്ലാസ്റ്റിക് , മെഡിക്കൽ ഗ്രേഡ് പ്ലാസ്റ്റിക് എന്നിങ്ങനെ പല വിധത്തിലും പവിസി ഉപകരിക്കുന്നു.
അവലംബം ↑ ↑ {{ cite book }} : Unknown parameter | coauthor= ignored ( | author= suggested) ( help ) ↑ ↑ ↑ {{ cite book }} : Cite has empty unknown parameter: | 1= ( help ) പുറംകണ്ണികൾ
പോളിഷ് ലെജൻഡ്‌സ് ഇംഗ്ലീഷ് വിലാസം https://ml.wikipedia.org/wiki/Polish_Legends
പോളിഷ് കഥകൾ എന്നും അറിയപ്പെടുന്ന പോളിഷ് ലെജൻഡ്‌സ്, ഒരു പോളിഷ് ഭാഷാ സയൻസ് ഫിക്ഷൻ, ഫാന്റസി ഷോർട്ട് ഫിലിം സീരീസാണ്.
ഇത് അലെഗ്രോയും പ്ലാറ്റിജ് ഇമേജും ചേർന്ന് നിർമ്മിച്ചതാണ്.
ഇത് സംവിധാനം ചെയ്തത് ടോമാസ് ബാഗിൻസ്‌കി ആണ്.
കൂടാതെ ബ്‌ലാസെജ് ഡിസിക്കോവ്‌സ്‌കി, ഡൊമിനിക് എൽ. മാർസെക്ക് എന്നിവർ എഴുതിയതാണ്.
നിർമ്മാണത്തിൽ മാർസിൻ കോബിലെക്കി, ലുക്കാസ് അൽവാസ്റ്റ്, ക്രിസ്റ്റോഫ് നൊവോറിറ്റ, ടോബിയാസ് പിറ്റ്കോവ്സ്കി, ജാൻ പോമിയേർണി, മാർട്ട സ്റ്റാനിസെവ്സ്ക എന്നിവരും പ്രവർത്തിച്ചു.
2015-ലും 2016-ലും യൂട്യൂബിൽ പ്രദർശിപ്പിച്ച 5 ഷോർട്ട് ഫിലിമുകൾ ഈ പരമ്പരയിൽ ഉൾപ്പെടുന്നു.
സർ ട്വാർഡോവ്സ്കി, വാവൽ ഡ്രാഗൺ, ബാസിലിസ്ക്, ബാബ യാഗ ഉൾപ്പെടെ ഇത് പോളിഷ് ഇതിഹാസങ്ങളെയും നാടോടി കഥകളെയും അടിസ്ഥാനമാക്കിയുള്ളതാണ്.
പോളിയോ ഇംഗ്ലീഷ് വിലാസം https://ml.wikipedia.org/wiki/Poliomyelitis
പോളിയോവൈറസ് ബാധയാൽ ഉണ്ടാകുന്ന  രോഗമാണ് പോളിയോമെലിറ്റസ് അഥവാ പോളിയോ .
ഇതിനെ ഇൻഫന്റൈൽ പരാലിസിസ് എന്നും വിളിക്കുന്നു.
രോഗബാധിതനായ വ്യക്തിയുടെ വിസർജ്ജ്യത്തിലൂടെ പുറത്തെത്തുന്ന വൈറസ് പകരുന്നത് വിസർജ്ജ്യവുമായി സമ്പർക്കത്തിൽ വരുന്ന കുടിവെള്ളം, ഭക്ഷണം മുതലായവ മറ്റൊരു വ്യക്തി കഴിക്കാനിടവരുമ്പോഴാണ്.
ഗ്രീക്ക് വാക്കുകളായ ചാരനിറം എന്നർത്ഥമുള്ള പോളിയോസ്, സ്പൈനൽ കോഡ് എന്നർത്ഥം വരുന്ന മൈല്യോസ്, വീക്കം എന്നതിനെ സൂചിപ്പിക്കുന്ന ഐറ്റിസ് എന്നീ വാക്കുകൾ ചേർന്നാണ് ഇത് പോളിയോമൈലിറ്റിസ് എന്ന നാമം ഉണ്ടായിരിക്കുന്നത്.
വായിലൂടെ എത്തുന്ന വൈറസ് വയറ്റിലെത്തി, രക്തത്തിൽ കടന്ന് കേന്ദ്രനാഡീവ്യൂഹത്തേയും തലച്ചോറിനേയും ബാധിക്കുന്നു.
പ്രതിരോധം തുള്ളിമരുന്ന് സ്വീകരിക്കുന്ന കുട്ടി.
ഇതിന്റെ പ്രതിരോധ മരുന്നു തുള്ളികളായിട്ടാണ് കുട്ടികൾക്ക് കൊടുക്കുന്നത്.
പോളിയോ വാക്സിൻ കണ്ടുപിടിച്ചത് 1952ൽ ജോനസ് സാൽക് ആണ്.
1955 ഏപ്രിൽ 12ന് അദ്ദേഹം അതേക്കുറിച്ച് പ്രഖ്യാപനം നടത്തി.
അത് കുത്തിവെക്കാനുള്ള പ്രതിരോധ മരുന്നായിരുന്നു.
ആൽബെർട്ട് സാബിൻ വായിൽകൂടി കഴിക്കാവുന്ന പ്രതിരോധ മരുന്ന് കണ്ടുപിടിച്ചു.
മനുഷ്യരിൽ പരീക്ഷിക്കാനുള്ള അനുവാദം 1957 ൽ ലഭിച്ചു.
1962ൽ ലൈസൻസും കിട്ടി.
പോളിയോ ദിനം
ഒക്ടോബർ 24ന് ഐക്യരാഷ്ട്രസഭ ലോക പോളിയോ ദിനമായി ആചരിക്കുന്നു.
ഇതും കൂടി കാണുക പോളിയോ നിർമാർജ്ജനം കൂടുതൽ വായനയ്ക്ക് {{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) പുറത്തേക്കുള്ള കണ്ണികൾ Polio എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1 2 page 99,  All about human body, Addone Publishing Group
പോളിയോമ്മാറ്റിനി ഇംഗ്ലീഷ് വിലാസം https://ml.wikipedia.org/wiki/Polyommatinae
പോളിയോമ്മാറ്റിനി നീലിമയാർന്ന, അതിലോലമായ ചിറകുള്ള നീലി ചിത്രശലഭങ്ങളുടെ ( നീലി ചിത്രശലഭങ്ങൾ ) ഒരു ഉപകുടുംബമാണ്.
(Lycaenidae).
വ്യക്തമല്ലാത്ത ബന്ധങ്ങളുടെ ടാക്സയെ നിയമിക്കാൻ ദീർഘകാലമായി ഈ ഉപകുടുംബത്തെ ഉപയോഗിച്ചിരുന്നു.
ഇപ്പോഴും അതിലെ ഉള്ളടക്കങ്ങൾക്കും ഫൈലോജെനിക്കും പുനരവലോകനം ആവശ്യമാണ്.
ഇനിപ്പറയുന്ന നാല് ഗോത്രങ്ങളെ പൊതുവെ പോളിയോമാറ്റിനിയ്ക്കുള്ളിൽ തിരിച്ചറിയുന്നു.
പോളിയോമാറ്റിനിയിൽ മിക്ക ജനീറയും ഇനങ്ങളും ഉൾപ്പെടുന്നു.
കാൻഡലിഡിനി എലിയറ്റ് 1973 ലൈകനെസ്തിനി ടോക്സോപിയസ് 1929 നിഫാന്ദിനി എലിയറ്റ് 1973 പോളിയോമ്മാറ്റിനി സ്വെയ്ൻസൺ 1827 ജെനീറ ഇൻസേർട്ട് സ്റ്റഡീസ്
ഈ ജെനീറയിൽ വ്യക്തമല്ലാത്ത ബന്ധങ്ങളാണ് കാണപ്പെടുന്നത്.
പോളിയോമ്മാറ്റിനിയിൽ ഒരു ജനുസ്സുണ്ടോ എന്ന  സംശയത്തെ ചോദ്യചിഹ്നം സൂചിപ്പിക്കുന്നു.
Agriades – ?
(often included in Plebejus ) Albulina – ?
(often included in Plebejus ) Athysanota Boliviella Bothrinia Caerulea Cherchiella Chilades – ?
Cyclirius Eldoradina Elkalyce Facula Glabroculus Harpendyreus – ?
Itylos Lycaeides (often included in Plebejus ) Madeleinea Maslowskia Micropsyche Oboronia Orachrysops – ?
Oraidium Orthomiella Otnjukovia Palaeophilotes – ?
Pallidula Phengaris Phlyaria Pistoria – ?
Praephilotes – ?
Pseudophilotes – ?
Shijimia Sinia Sinocupido – ?
Subsolanoides – ?
Talicada Thermoniphas Tongeia Turanana Tuxentius – ?
സംശയാസ്പദമായ പോളിയോമ്മാറ്റിനി
ഈ ലിസ്റ്റിലെ ജെനറയെ ചില ശാസ്ത്രജ്ഞർ പോളിയോമ്മാറ്റിനി എന്നു പറയുന്നു, പക്ഷെ ചിലർ മറ്റെവിടെയെങ്കിലും ഉൾപ്പെടുത്തുന്നു: Lepidochrysops – Polyommatini?
Lycaeninae?
Paralycaeides – Polyommatini?
Uranothauma – Lycaeninae?
വിക്കിസ്പീഷിസിൽ പോളിയോമ്മാറ്റിനി എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അവലംബം Eliot, J. N. and Kawazoe, A. , 1983.
Hirowatari, T. , 1992.
A generic classification of the tribe Polyommatini of the Oriental and Australian regions (Lepidoptera, Lycaenidae, Polyommatinae).
Bulletin of the University of Osaka Prefecture (B), 44 (Suppl.) Polyommatinae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂടുതൽ വായനയ്ക്ക് Glassberg, Jeffrey Butterflies through Binoculars, The West (2001) Guppy, Crispin S. and Shepard, Jon H. Butterflies of British Columbia (2001) James, David G. and Nunnallee, David Life Histories of Cascadia Butterflies (2011) Pelham, Jonathan Catalogue of the Butterflies of the United States and Canada (2008) Pyle, Robert Michael The Butterflies of Cascadia (2002) ബാഹ്യ ലിങ്കുകൾ Butterflies and Moths of North America Butterflies of America ↑
പോളിഷ് ഭാഷ ഇംഗ്ലീഷ് വിലാസം https://ml.wikipedia.org/wiki/Polish_language
പോളണ്ടിലെ ഔദ്യോഗിക ഭാഷയും ഏറ്റവും കൂടുതൽപേർ സംസാരിക്കുന്ന രണ്ടാമത്തെ സ്ലാവിക്ക് ഭാഷയുമാണ് പോളിഷ് .
പശ്ചിമ സ്ലാവിക്ക് ഭാഷകളിൽ ഏറ്റവും പ്രചാരമുള്ളത് പോളിഷ് ഭാഷയ്ക്കാണ്.
സ്വന്തമായി ലാറ്റിൻ ശൈലിയിലുള്ള ലിപിയും, നൂറ്റാണ്ടുകളായി രൂപപ്പെട്ടുവന്ന തനതായ സാഹിത്യ സംസ്ക്കാരവും പോളിഷ് ഭാഷയ്ക്കുണ്ട്.
ഇൻഡോ-യൂറോപ്യൻ ഭാഷാ കുടുംബത്തിൽ ഉൽപ്പെടുന്ന പോളിഷ് പോളണ്ടിന് പുറമേ സ്ലോവാക്യ , ചെക്ക്‌ റിപ്പബ്ലിക്ക്‌ , റൊമാനിയ , റഷ്യയുടെ ഭാഗങ്ങൾ, ജർമ്മനി , യുക്രെയിൻ എന്നിവിടങ്ങളിലും സംസാരഭാഷയാണ്.
യൂറോപ്യൻ യൂണിയൻ അംഗീഗരിച്ച ഔദ്യോഗിക ഭാഷകളിലൊന്നാണ് പോളിഷ്.
പോളിഷ് ഭാഷ അവലംബം പുറമെ നിന്നുള്ള കണ്ണികൾ University of Pittsburgh: Polish Language Website " A Touch of Polish ," BBC A Concise Polish Grammar, by Ronald F. Feldstein (110-page 600-KB pdf) Oscar Swan's Electronic Polish-English, English-Polish dictionary Basic English-Polish Dictionary English-Polish Polish-English Dictionary Polish Swadesh list of basic vocabulary words (from Wiktionary's Swadesh-list appendix ) Polish Conjugation Search USA Foreign Service Institute (FSI) Polish basic course Polish language എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പോളിഷ് ഭാഷ edition of Wiktionary , the free dictionary/thesaurus
പോളിയോ വാക്സിൻ
പോളിയോ തളർവാതരോഗത്തിനു കാരണമാകുന്ന പോളിയോവൈറസിന് എതിരെയുള്ള പ്രതിരോധ വാക്സിനാണ് പോളിയോ വാക്സിൻ (Polio vaccines).
IPV (കുത്തിവെപ്പ്), OPV (വായിലൂടെ) എന്നിങ്ങനെ രണ്ടു തരത്തിലാണ് പോളിയോ വാക്സിൻ നൽകിപ്പോരുന്നത്.
നിർജീവമായ പോളിയോ വൈറസുകളെയാണ് IPV  കുത്തിവെപ്പിനായി ഉപയോഗിക്കുന്നത് എന്നാൽ  ദുർബലമായ പോളിയോ വൈറസുകളെ തുള്ളിമരുന്നിലൂടെ നൽകുന്നതാണ് OPV വാക്സിനേഷൻ.
എല്ലാ കുട്ടികൾക്കും പോളിയോ വാക്സിൻ എടുത്തിരിക്കണമെന്നാണ് ലോകാരോഗ്യസംഘടനയുടെ ശുപാർശ.
ലോകത്തിലാകമാനമുള്ള പോളിയോ രോഗികളുടെ എണ്ണത്തിൽ ഗണ്യമായ കുറവുവരുത്താൻ പോളിയോ വാക്സിനേഷൻ കൊണ്ട് സാധിച്ചിട്ടുണ്ട് 1988ൽ ഏകദേശം 350,000ത്തോളം രോഗികളുണ്ടായിരുന്നതിൽ 2014ഓടെ 359 ആയി ചുരുങ്ങിയിട്ടുണ്ട്.
പോളിയോ പ്രതിരോധകുത്തിവെപ്പ് വളരെ സുരക്ഷിതമാണ്.
കുത്തിവെപ്പെടുത്ത ശരീരഭാഗത്ത് നേരിയ ചുവന്ന നിറമോ, ചെറിയ വേദനയോ  ഉണ്ടാവാൻ സാധ്യതയുണ്ട്.
എന്നാൽ തുള്ളിമരുന്ന് പോളിയോ വാക്സിൻ ദശലക്ഷത്തിൽ മൂന്നുപേർക്കെന്ന അനുപാതത്തിൽ പക്ഷാഘാതത്തിനു കാരണമാകാനിടയുണ്ട്.
ആരോഗ്യവതികളായ ഗർഭിണികൾക്കും രോഗലക്ഷണങ്ങൾ പ്രകടമാക്കാത്ത ഐ‍ഡ്സ് ബാധിതർക്കും ഈ രണ്ടു തരം വാക്സിനേഷനുകളും സുരക്ഷിതമാണ്l.
1955 ൽ ഔഷധഗവേഷകനും വൈറോളജിസ്റ്റുമായിരുന്ന ജോനസ് സാൽക് നിർജീവ പോളിയോ വൈറസുകളുപയോഗിച്ചാണ് ആദ്യ പോളിയോ വാക്സിൻ ഉണ്ടാക്കിയത്.
പോളിയോ തുള്ളിമരുന്ന് ആദ്യമായി വികസിപ്പിച്ചത് 1961 ൽ വൈറോളജിസ്റ്റായ ആൽബെർട്ട് സാബിൻ ആണ്.
ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടികയിൽ ഉൾപ്പെടുത്തിയ ആരോഗ്യവ്യവസ്ഥയ്ക്ക് ആവശ്യമായ ഏറ്റവും പ്രധാനമായ മരുന്നാണ് പോളിയോ വാക്സിൻ.
2014 ലെ കണക്കുകളനുസരിച്ച് വികസ്വര രാജ്യങ്ങളിൽ 0.25 യു. എസ്. ഡോളർ ആണ് ഇതിന്റെ വില.
എന്നാൽ അമേരിക്കൻ ഐക്യനാടുകളിൽ യു. എസ്. ഡോളർ 25നും 50നുമിടയിലാണ് ഇതിന്റെ വില.
ചികിത്സാഉപയോഗങ്ങൾ സി.ഡി.സി. യുടെ  1963 ലെ പൊതുജനാരോഗ്യ ദേശീയ ചിഹ്നം.
ഇതിലെ "Wellbee"  പോളിയോ തുള്ളിമരുന്ന് വാക്സിൻ സ്വീകരിക്കാൻ പൊതുജനങ്ങളെ പ്രോത്സാഹിപ്പിക്കുന്നതാണ് ചിത്രത്തിൽ കാണുന്നത്.
പോളിയോ വാക്സിനേഷൻ വഴി പോളിയോ നിർമാർജ്ജനം വളരെ ഫലപ്രദമാണ്, കാരണം പോളിയോ വാക്സിനേഷൻ പോളിയോ വൈറസ് വ്യക്തികളിൽ നിന്നും വ്യക്തികളിലേക്ക് പ്രവേശിക്കുന്നത് തടയുന്നതിന് സഹായിക്കുന്നു.
നിർജീവമാക്കിയ വൈറസ്
നിർജീവമായ പോളിയോ വൈറസുകളെയാണ് IPV (inactivated polio vaccine)  വാക്സിനിനായി ഉപയോഗിക്കുന്നത്.
IPVയിൽ നിർജ്ജീവീകരിച്ച വൈറസുകളെ ഉപയോഗിക്കുന്നതിനാൽ  ഇതിലെ വൈറസ്സുകൾക്ക് രൂപമാറ്റം സംഭവിച്ച് അത് വീണ്ടും രോഗമുണ്ടാക്കാൻ സാധിക്കുന്ന നിലയിലേക്ക് മാറാനുള്ള സാധ്യത ഇല്ലാത്തതുകൊണ്ടു തന്നെ IPV വാക്സിൻ സുരക്ഷിതവും പ്രയോജനപ്രദവുമാണ്.
2 ഡോസ് IPV നൽകുക വഴി 90% മോ അതിൽ കൂടുതൽ ആളുകളിലോ പോളിയോക്കെതിരായ പ്രതിദ്രവ്യം (antibody) ശരീരത്തിൽ നിർമ്മിക്കപ്പടുന്നു.
ഇത്തരത്തിൽ രൂപപ്പെടുന്ന പ്രതിദ്രവ്യങ്ങൾ പോളിയോ വൈറസ്സിന്റെ 3 പരിണാമരൂപത്തിൽ നിന്നും നമ്മുടെ ശരീരത്തെ സംരക്ഷിക്കുന്നു.
3 ഡോസ് IPV നൽകുക വഴി 99%ത്തോളം പേതിൽ പ്രതിരോധശേഷി നേടിയെടുക്കാൻ സഹായകമാണ്.
IPV വാക്സിനേഷൻ വഴി പോളിയോക്കെതിരെ കുറേകാലം പ്രതിരോധശേഷി നിലനിൽക്കും, എത്രകാലം വരെ എന്നതിന് കൃത്യമായ അറിവുകളൊന്നും ഇല്ല.
ദുർബലമാക്കിയ വൈറസ്
ജീവനുള്ള പോളിയോ വൈറസുകളെ ദുർബലപ്പെടുത്തിയാണ് പോളിയോതുള്ളിമരുന്ന്  (Oral Polio Vaccine (OPV)) യിൽ ഉപയോഗിക്കുന്നത്.
യഥോചിതം കൂടുതൽ പേർക്ക് വായിലൂടെ,  അണു വിമുക്ത സിറിഞ്ചുകളും മറ്റും കൂടാതെ തന്നെ കൊടുക്കാം  എന്നുള്ളതു കൊണ്ട് ഇത് വളരെ പെട്ടെന്ന് കൂടുതൽപേരിൽ നടപ്പാക്കാവുന്ന ഒന്നാണ്.